एक गोत्र में शादी, समाज ने निकाला, अब हुई वापसी
16 साल पहले वर्ष 2001 में एक ही समाज के युवक-युवतियों की मर्जी से उनके परिवार ने रीति-रिवाज से उनकी शादी करा दी। लेकिन कुछ साल बाद जब दोनों परिवार का एक ही गोत्र होने की जानकारी समाज को हुई तो नव दंपत्ति को समाज से ही बहिष्कृत कर दिया गया। दोनों ही परिवार पर उनकी शादी कराने के बदले 1.5-1.5 लाख रुपए का अर्थदंड ठोका गया। दोनों परिवार को दंपत्ति से रिश्ता रखने से मना कर दिया गया। वहीं समाज को जो भी व्यक्ति दंपत्ति के घर जाता उसके लिए 50,000 रुपए जुर्माना तय किया गया। दंपत्ति से उनके परिवार ने संबंध रखा तो उन्हें भी सामाजिक बहिष्कार का दंश झेलना पड़ा। कुछ साल पहले दोनों परिवार ने समाज के खिलाफ पुलिस से शिकायत की। जिसे सामाजिक अनुशासनहीनता मानते हुए उक्त परिवार पर 5 लाख का जुर्माना लगा दिया गया। यह मामला एक माह पहले पुलिस एवं परिवार परामर्श केंद्र पहुंचा। जहां पुलिस ने दोनों परिवार के साथ समाज के पदाधिकारियों की बैठक रखकर उनसे चर्चा की। जिसके बाद आपसी समझौते से उक्त परिवार समेत दंपत्ति की समाज वापसी हो गई।
बहन के रिश्ते के लिए लगाई गुहार
समाज से बहिष्कृत किए गए दंपत्ति में सुनीता (बदला हुआ नाम) शहर के मुड़ापार की है। वहीं पति व उनका परिवार जांजगीर-चांपा जिले के डभरा क्षेत्र का है। सुनीता के परिवार में उसकी छोटी बहन है। परिवार भी बहिष्कृत होने से उसकी शादी के लिए रिश्ता नहीं आ रहा था। खुद 16 साल तक सामाजिक बहिष्कार का दंश झेल चुकी सुनीता ने बहन की जिंदगी संवारने के लिए एसपी डी श्रवण से गुहार लगाई थी। इसके बाद उसने पुलिस की मदद से मामला सुलझाा लिया।
खुद नियम बनाकर फंसे
सुनीता की शादी से पहले उसके पिता समाज के अध्यक्ष थे। उन्होंने युवा वर्ग को सामाजिक बंधन में बांधकर रखने के लिए सामाजिक बहिष्कार का नियम बनाया था। जिसमें एक ही गोत्र में शादी करने पर भी समाज से बाहर करना उल्लेख था। सुनीता के शादी के 3 साल बाद वे अध्यक्ष पद से हटे। इसके बाद अगले पदाधिकारियों ने नियम का हवाला देकर दंपत्ति समेत उनके परिवार का सामाजिक बहिष्कार कर दिया। इस तरह वे अपने ही बनाए नियम में फंस गए।
12 परिवार में 6 में हुई सुलह
बीते सप्ताह परिवार परामर्श केंद्र में 12 परिवार के मामले पहुंचे थे। सभी परिवार को बुलाकर उन्हें परामर्श दिया गया। जिनमें से 6 परिवार के पति-प|ी ने अपनी गलती स्वीकार करते हुए प्रेमपूर्वक रहने का सुलह कर लिया। 3 परिवार ने सोचने समझनपे के लिए समय मांगा। वहीं 3 परिवार के बीच समझौता नहीं होने पर उन्हें न्यायालय जाने की सलाह दी गई। परिवार परामर्श केंद्र में परिवार को मिलाने में पुलिस अधिकारियेां की महत्वपूर्ण भूमिका रहती है।
कानूनी कार्रवाई का प्रावधान बताने पर माने समाज के लोग
सामाजिक बहिष्कार के मामले में पीड़ित पक्षों व समाज के पदाधिकारियों को बुलाकर काउंसलिंग की गई। सामाजिक बहिष्कार पर कानूनी कार्रवाई के प्रावधान की जानकारी दी गई। आवेदिका व उनके परिवार पर लगे सामाजिक बहिष्कार व जुर्माना को हटाने की हिदायत देकर आपसी समझौता कराया गया। -दीपा केंवट, एसआई , महिला एवं परिवार परामर्श केंद्र
शादी के तीन साल बाद पता चला कि वर-वधु एक ही गोत्र के हैं तब समाज ने उन्हें बहिस्कृत कर दिया
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva